CELEX: 32010D0818
Language: sl
Date: 2010-08-17 00:00:00
Title: Sklep Komisije z dne 17. avgusta 2010 o spremembah Sklepa Komisije 2007/623/ES o vzpostavitvi skupine neodvisnih zainteresiranih strani za upravne obremenitve na visoki ravni

18.8.2010   
            
            
               SL
            
            
               Uradni list Evropske unije
            
            
               C 223/6
            
         SKLEP KOMISIJE
   z dne 17. avgusta 2010
   o spremembah Sklepa Komisije 2007/623/ES o vzpostavitvi skupine neodvisnih zainteresiranih strani za upravne obremenitve na visoki ravni
   2010/C 223/03
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:
   
               (1)
            
            
               Komisija je s Sklepom 2007/623/ES (1) ustanovila skupino neodvisnih zainteresiranih strani za upravne obremenitve na visoki ravni (v nadaljnjem besedilu: skupina) za obdobje treh let.
            
         
               (2)
            
            
               Zmanjšanje upravnih obremenitev in poenostavitev zakonodaje ostajata prednostni nalogi Komisije in akcijski program za zmanjševanje upravnih obremenitev v Evropski uniji bi moral biti dokončan do leta 2012.
            
         
               (3)
            
            
               Mandat skupine in njenih članov bi bilo zato treba ustrezno podaljšati.
            
         
               (4)
            
            
               Skupina bi morala še naprej tesno sodelovati z zunanjimi zainteresiranimi stranmi in s službami Komisije ter z namestnikom generalne sekretarke in predsednikom odbora za oceno učinka redno in načrtno izmenjevati poglede in izkušnje v zvezi z zmanjševanjem upravnih obremenitev –
            
         SPREJELA NASLEDNJI SKLEP:
   Člen 1
   Sklep C(2007) 4063 se spremeni:
   
               1.
            
            
               člen 2 se nadomesti z naslednjim:
               „Člen 2
               Naloga skupine je svetovati Komisiji glede akcijskega programa za zmanjševanje upravnih obremenitev v Evropski uniji, katerega cilj je zmanjšati upravne obremenitve, ki jih imajo podjetja zaradi zakonodaje EU, za 25 % do leta 2012, ter glede pobud za poenostavitev, opredeljenih v delovnem programu Komisije.
               Skupina zlasti:
               
                           —
                        
                        
                           svetuje glede ukrepov za zmanjševanje upravnih obremenitev, ki jih predlagajo svetovalci v okviru spletnega posvetovanja in lokalnih delavnic v državah članicah,
                        
                     
                           —
                        
                        
                           svetuje Komisiji na njeno zahtevo glede metodoloških vprašanj, ki se lahko pojavijo v akcijskem programu,
                        
                     
                           —
                        
                        
                           predlaga, katere dodatne dele obstoječe zakonodaje bi lahko po potrebi vključili v program zmanjševanja,
                        
                     
                           —
                        
                        
                           svetuje Komisiji v zvezi s tekočim programom poenostavitve, zlasti o ukrepih z velikim potencialom za zmanjšanje upravnih obremenitev,
                        
                     
                           —
                        
                        
                           pomaga Komisiji pri zagotavljanju napredka pri sprejemanju ukrepov za zmanjšanje upravnega bremena v Svetu in na Parlamentu,
                        
                     
                           —
                        
                        
                           do novembra 2011 pripravi poročilo o dobri praksi držav članic za izvajanje zakonodaje EU na najmanj obremenilen način.
                        
                     Mandat skupine traja do 31. decembra 2012.“
            
         
               2.
            
            
               člen 3(1) se nadomesti z naslednjim:
               „Člen 3
               1.   Komisija se lahko posvetuje s skupino o kateri koli zadevi, povezani z izvajanjem akcijskega programa za zmanjševanje upravnih obremenitev v Evropski uniji in njenim tekočim programom poenostavitve, opredeljenim v delovnem programu Komisije.“
            
         
               3.
            
            
               člen 4 se spremeni:
               Člen 4
               
                           (a)
                        
                        
                           v odstavku 4 se prvi stavek nadomesti z naslednjim:
                           „Člani skupine se imenujejo za obdobje do 31. decembra 2012.“
                        
                     
                           (b)
                        
                        
                           v odstavku 7 se prvi stavek nadomesti z naslednjim:
                           „Imena članov se objavijo na spletni strani Generalnega sekretariata Evropske komisije.“
                        
                     
         
               4.
            
            
               drugi stavek člena 5(4) se nadomesti z naslednjim:
               „Generalni sekretariat Evropske komisije skupini zagotovi tajniške storitve.“
            
         
               5.
            
            
               člen 7 se nadomesti z naslednjim:
               „Člen 7
               Veljavnost
               Ta sklep se uporablja do 31. decembra 2012.“
            
         Člen 2
   Ta sklep začne veljati 30. avgusta 2010.
   
      V Bruslju, 17. avgusta 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 253, 28.9.2007, str. 40.